Dagstovnurin við Botnánna Um stovnin: Framvið dagstovninum er ein á, ið kallast Botnáin, harav navnið: Dagstovnurin við Botnánna. Á stovninum eru børn í barnagarðs aldri 5–7 ár og frítíðarskúlabørn úr 1–2 flokki, afturat hava 3 flokk´s børn møguleika at brúka stovnin sum eitt“ club” tilboð. Málsetning: At menna børnini aldursvarandi, individuelt og í teirra tempo. Vit brúka okkara fakligu pedagogisku vitan og so brúka vit náttúruna, svimjihøllina og ítróttarhøllina sum amboð í tráð við okkara fakligu vitan & royndir. Gerandisdagurin: Fyrrapartar hava vit oftast útilív, frammi í dalinum, uppi í Odda, í fjøruni, í viðarlundini ella í haganum ella eitt hvørt, ið er fyriskipað alt eftir hvat rør seg í tí stóra heila. Seinnapartar hava øll børnini møguleika at velja seg inn á eitthvørt, td. svimja, bóltspæl í ítróttarhøllini, útilív, kreativt verkstað ella annað, ið børnini sjálvi hava uppá hjarta. Børnini fáa heilsugóðan millummála, ið tey eru við eftir ynski, til at gera. Í ár eru vit byrjað at gera mat til børnini á middegi tvs. at børnini nýtast ikki at hava matpakka við. Vit seta stóran prís uppá at hava eina so fantastiska náttúru í nærumhvørvinum, har børnini eru skapandi í spæli, skapa ymisk/nýggj vinabond og mennast hvør í sær í egnum tempo. Til børn, ið fara í skúla komandi skúlaár og til skúlabørn, arbeiða vit við Stig fyri stig, ið er eitt amboð at menna sosialar førleikar.